Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: a 31/1999. (VIII. 13.) OM rendelethez
Paragraph Index: 550

6. Az ismeretek ellenőrzési rendszere Az ellenőrzés rendszere az intézményi tantervben előírt gyakorlati jegyek megszerzéséből, kollokviumi vizsgákból, a szakdolgozat elkészítéséből és a záróvizsga letételéből tevődik össze. Gyakorlati jegyet: tanácsadás módszertana, elsősegélynyújtás oktatása és csecsemőgondozás oktatás tárgyakból kell szerezni. Kollokviumi vizsgát: iskolahigiéné története, iskolapszichológia, nevelésszociológia, óvodapedagógia, didaktika és egészségpedagógia, iskolavédőnői módszertan, családvédelmi tanácsadás módszertana, addiktológia és szülői hatékonyság fejlesztés tárgyakból kell letenni. 6.1. Szakdolgozat A szakdolgozat önálló írásbeli munka, amellyel a hallgatónak tanúsítani kell, hogy tanulmányaira alapozva, a szakirodalom feldolgozásával képes az elsajátított ismeretanyag gyakorlati alkalmazására, önálló munkavégzés keretében. Az elfogadott szakdolgozat kreditértéke: 20 pont. 6.2. Záróvizsga 6.2.1. A záróvizsgára bocsátás feltételei: — az előírt tanulmányi kötelezettségek (kreditértékek) teljesítése, — a szakdolgozat benyújtása és elfogadása. 6.2.2. A záróvizsga részei: — szakdolgozat megvédése, — komplex szóbeli vizsga az ifjúsági védőnői szakismeretekből, — gyakorlati esetmegoldás. 6.2.3. A záróvizsga eredménye A záróvizsga eredményét a szakdolgozat, a komplex vizsga és az esetmegoldás érdemjegyeinek egyszerű számtani átlagértéke adja. A Kormány határozatai A Kormány 1091/1999. (VIII. 13.) Korm. határozata az 1999. júniusi és júliusi rendkívüli esőzés és vihar miatti védekezési költségekről és kárenyhítésről, továbbá a szükséges jogszabályok módosításáról A Kormány

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes